ΣΥΛΛΟΓΟΣ ΥΠΑΛΛΗΛΩΝ ΠΕΡΙΦΕΡΕΙΑΚΩΝ Αθήνα 20-08-2018       ΥΠΗΡΕΣΙΩΝ ΥΠ.Ε.Π.Θ. (ΣΥΠΥΥΠ) Αρ. Πρωτ.: 74   
 ΕΔΡΑ: Λ. Κηφισίας 16, Αμπελόκηποι- Αθήνα 115-26

site: [www.sypyp.gr](http://www.sypyp.gr/) email: [sypyyp@gmail.com](mailto:sypyyp@gmail.com)

Τηλ.2131316324, φαξ 21034422003 **Προς:**

              - Διευθύνσεις Εκπαίδευσης Α΄,

Β΄, Γ΄, Αθήνας, Πειραιά,

Ανατολικής Αττικής

**Κοιν.:**

   - Μέλη μας

**Θέμα:** Κτηριολογικό και μεταστέγαση των Διευθύνσεων Εκπαίδευσης Αττικής

Κυρίες Διευθύντριες, κύριοι Διευθυντές,

Εν όψει της μεταστέγασης Διευθύνσεων Εκπαίδευσης της Αττικής, σας επισημαίνουμε ότι θα πρέπει να ενημερώσετε την Περιφέρεια Αττικής και τη Γενική Διεύθυνση Εσωτερικής Λειτουργίας, Διεύθυνση Διοικητικών Υπηρεσιών, Τμήμα Περιουσίας, με τα νέα δεδομένα που έχουν προκύψει με την έκδοση του Νέου Οργανισμού και που αφορούν τόσο τη δημιουργία νέων Τμημάτων με θέσεις ευθύνης, όσο και την αύξηση των οργανικών θέσεων των υπηρεσιών σας, σύμφωνα με πρόσφατο σχετικό έγγραφο κατανομής οργανικών θέσεων της ΠΔΕ Αττικής.

Επίσης θα πρέπει να ενημερώσετε για τον αριθμό των αποσπασμένων εκπαιδευτικών αλλά και όσων διατίθενται στις Διευθύνσεις σε ετήσια βάση (κατά προσέγγιση).

Οι δύο αυτές ενέργειες κρίνονται απαραίτητες ώστε η Περιφέρεια Αττικής να λάβει υπόψη της τη νέα κατάσταση που έχει διαμορφωθεί και που αφορά τα νέα τμήματα και το ανθρώπινο δυναμικό των Διευθύνσεων, έστω και εάν κάποιες από τις οργανικές θέσεις προς το παρόν είναι κενές αφού αναμένεται το μεγαλύτερο μέρος τους να καλυφτεί στο προσεχές μέλλον, είτε μέσω των επικείμενων μετατάξεων είτε μέσω της κινητικότητας.

Σε διαφορετική περίπτωση είναι σχεδόν βέβαιος ο κίνδυνος για μεταστέγαση σε κτήριο που δε θα καλύπτει τις χωροταξικές ανάγκες των εργαζομένων.

Τονίζουμε επίσης ότι στα πλαίσια της χρηστής διοίκησης αλλά και του σεβασμού των δικαιωμάτων των εργαζομένων, πριν από κάθε μεταστέγαση κι εφόσον στο κτήριο έχουν ολοκληρωθεί οι εργασίες, πρέπει κλιμάκιο της Διευθύνσεως συμπεριλαμβανομένων και εργαζομένων να επισκεφτεί το προς μίσθωση κτήριο προκειμένου να διαπιστωθεί η κάλυψη των βασικών στεγαστικών και εργονομικών προϋποθέσεων.

Εφόσον δεν πληρούνται όλες οι νόμιμες προϋποθέσεις, κατά τον κτηριολογικό κανονισμό και το νομοθετικό πλαίσιο, ώστε οι εργασιακές συνθήκες να αρμόζουν σε μία σύγχρονη δημόσια υπηρεσία προς όφελος των εργαζομένων και της διοίκησης, ως Σύλλογος οφείλουμε να εμποδίσουμε τη μεταστέγαση με κάθε νόμιμο τρόπο και θα σας καλέσουμε αρωγούς σε αυτή μας την προσπάθεια.

Για το Δ.Σ. του ΣΥΠΥΥΠ

Ο Πρόεδρος                           Ο Γ. Γραμματέας

Νώντας Αθανασιάδης               Παναγιώτης Αντωνακάκης